1989R2136 — ET — 31.12.2008 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B NÕUKOGU MÄÄRUS (EMÜ) nr 2136/89, 21. juuni 1989, ►M1 milles sätestatakse sardiinikonservide ühised turustusnormid ning sardiinikonservide ja sardiinikonservilaadsete toodete müüginimetused ◄ (EÜT L 212, 22.7.1989, p.79)

Muudetud:









▼B

NÕUKOGU MÄÄRUS (EMÜ) nr 2136/89,

21. juuni 1989,

►M1 milles sätestatakse sardiinikonservide ühised turustusnormid ning sardiinikonservide ja sardiinikonservilaadsete toodete müüginimetused ◄







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 29. detsembri 1981. aasta määrust (EMÜ) nr 3796/81 kalandustooteturu ühise korraldamise kohta, ( 1 ) viimati muudetud määrusega (EMÜ) nr 1495/89, ( 2 ) eriti selle artikli 2 lõiget 3, võttes arvesse komisjoni ettepanekut ning arvestades, et: ning arvestades, et: määruses (EMÜ) nr 3796/81 nähakse ette võimalus võtta ühenduses vastu kalandustoodete ühised turustusnormid, eelkõige selleks, et kõrvaldada turult ebarahuldava kvaliteediga tooted ning hõlbustada ausal konkurentsil põhinevaid kaubandussuhteid; nende normide vastuvõtmine sardiinikonservide kohta parandab tõenäoliselt sardiinitoodete tootmistasuvust ühenduses ja selle turuväljundit ning hõlbustab toodete realiseerimist; eelkõige turu läbipaistvuse tagamiseks tuleb täpsustada, et asjaomaseid tooteid tuleb valmistada ainult liikide “Sardina pilchardus (Walbaum)” kaladest ja need tooted peavad sisaldama teatava minimaalse koguse kala; hea kaubandusliku esitusviisi tagamiseks tuleks ette näha kriteeriumid, mille alusel võib kala enne pakendamist valmistada, esitusviisid turustamisel ning kasutatavad kastmed ja muud koostisosad; need kriteeriumid ei tohi siiski välistada uute toodete turuletoomist; ebarahuldava kvaliteediga toodete turustamise vältimiseks tuleks määratleda teatavad kriteeriumid, millele sardiinikonservid peavad vastama inimtoiduks turustamisel ühenduses; nõukogu 18. detsembri 1978. aasta direktiivis 79/112/EMÜ lõpptarbijale müüdavate toiduainete märgistamist, esitlemist ja reklaami käsitlevate liikmesriikide õigusaktide ühtlustamise kohta, ( 3 ) viimati muudetud direktiiviga 86/197/EMÜ, ( 4 ) ja nõukogu 20. jaanuari 1976. aasta direktiivis 76/211/EMÜ teatavate toodete kaalu või mahu järgi valmispakendamist käsitlevate liikmesriikide õigusaktide ühtlustamise kohta, ( 5 ) viimati muudetud direktiiviga 78/891/EMÜ, ( 6 ) on täpsustatud konservide sisuga seotud andmed, mida on vaja tarbija täpseks teavitamiseks ning kaitseks; tuleb kindlaks määrata sardiinikonservide kaubanduslik kirjeldus ettenähtud kulinaarse valmistusviisi alusel, võttes eelkõige arvesse valmistoote erinevate koostisosade suhet; kui kastmeks on õli, tuleb määrata õli nimetus; komisjon peaks vastutama tehniliste rakendusmeetmete vastuvõtmise eest, ON VASTU VÕTNUD KÄESOLEVA MÄÄRUSE:







▼M1

Artikkel 1

Käesolevas määruses määratletakse sardiinikonservide turustamist reguleerivad normid ning ühenduses turustatavate sardiinikonservide ja sardiinikonservilaadsete toodete müüginimetused.

▼M1

Artikkel 1a

Käesolevas määruses kasutatakse järgmisi mõisteid:

1. sardiinikonservid – liigi Sardina pilchardus kaladest valmistatud tooted;

2. sardiinikonservilaadsed tooted – tooted, mida turustatakse ja esitletakse samamoodi kui sardiinikonserve ning mis on valmistatud järgmistest kalaliikidest: a) Sardinops melanosticus, S. neopilchardus, S. ocellatus, S. sagax, S. caeryleus; b) Sardinella aurita, S. brasiliensis, S. maderensis, S. longiceps, S. gibbosa; c) Clupea harengus; d) Sprattus sprattus; e) Hyperlophus vittatus; f) Nematalosa vlaminghi; g) Etrumeus teres; h) Ethmidium maculatum; i) Engraulis anchoita, E. mordax, E. ringens; j) Opisthonema oglinum; ▼M2 k) Strangomera bentincki.

▼B

Artikkel 2

Sardiinikonservidena võib turustada ning artiklis 7 nimetatud kaubandusliku kirjelduse võib anda ainult sellistele toodetele, mis:

▼M1

— peavad kuuluma CN-koodide 1604 13 11, 1604 13 19 ja ex160420 50 alla,

▼B

— on valmistatud ainult liikide “Sardina pilchardus (Walbaum)” kaladest,

— on asjakohases kastmes eelpakendatud hermeetiliselt suletud karpidesse,

— on asjakohasel viisil steriliseeritud.

Artikkel 3

Hea kaubandusliku esitusviisi tagamiseks peab sardiinidel olema asjakohaselt eraldatud pea, lõpused, sabauim ja siseorganid, välja arvatud mari, niisk ja neerud, ning vastava kaubandusliku esitusviisi kohaselt selgroog ja nahk.

Artikkel 4

Sardiinikonserve võib turustada ühel järgmisel esitusviisil:

1) sardiinid: põhitoode, millelt on asjakohaselt eemaldatud pea, lõpused, siseorganid ja sabauim. Pea lõigatakse ära lõpuste lähedalt selgrooga risti;

2) luudeta sardiinid: nagu punktis 1 nimetatud põhitoode, kuid lisaks on eemaldatud ka selgroog;

3) nahata ja luudeta sardiinid: nagu punktis 1 nimetatud põhitoode, kuid lisaks on eemaldatud ka selgroog ja nahk;

4) sardiinifilee: filee, mis on lõigatud piki selgroogu kas kogu kala pikkuselt või selle osast pärast selgroo, lõpuste ja kõhuäärte eemaldamist. Filee võib olla nahaga või ilma;

5) sardiinitükid: punktis 1 nimetatud põhitootest pea ligidalt selgrooga risti lõigatud vähemalt 3 cm pikkused sardiinitükid;

6) muu esitusviis, tingimusel et see erineb selgelt punktides 1–5 määratletud esitusviisidest.

Artikkel 5

Artiklis 7 ettenähtud kaubanduslikus kirjelduses tehakse vahet järgmistel kastmetel, mis võivad sisaldada muid koostisosi:

1) oliiviõli;

2) teised rafineeritud taimeõlid, sealhulgas oliivijääkidest valmistatud õli, mida kasutatakse eraldi või segudes;

3) tomatikaste;

4) oma mahl (vedelik, mis eraldub kalast toiduks valmistamise ajal), soolalahus või vesi;

5) marinaad veiniga või ilma;

6) muu kaste, tingimusel et see erineb selgelt punktides 1–5 määratletud kastmetest.

Neid kastmeid võib omavahel segada, välja arvatud oliiviõli, mida ei tohi teiste õlidega segada.

Artikkel 6

1. Pärast steriliseerimist peavad karbis olevad kalad vastama vähemalt järgmistele kriteeriumidele:

a) artikli 4 punktides 1–5 määratletud esitusviiside puhul peavad sardiinid või sardiini osad: — olema ühesuurused ja korrapäraselt karpi laotud, — olema üksteisest kergesti eraldatavad, — olema märkimisväärsete kõhurebenditeta, — olema terved ja ilma rebenditeta, — olema ilma kolletunud kudedeta, välja arvatud väikesed laigud, — sisaldama tavalise konsistentsiga liha. Liha ei tohi olla ülemäära kiuline, pehme ega urbne, — sisaldama heleda või roosaka värvusega liha, mis ei tohi olla selgroo ümbert punane, välja arvatud väiksed laigud;

b) kastmel peab olema kirjeldusele ja sisalduvatele koostisosadele vastav värv ja konsistents. Õlikastmes ei või olla vett üle 8 % netokaalust;

c) toode peab säilitama liikidele “Sardina pilchardus (Walbaum)” ning kasutatud kastmele omase lõhna ja maitse ning see ei tohi olla ebameeldiva, eelkõige kibeda, oksüdeerunud metalli või räästunud maitse või lõhnaga;

d) tootes ei tohi olla võõrkehasid;

e) luudega toodete puhul peab selgroog olema lihast kergesti eraldatav ja pude;

f) naha ja luudeta tooted ei tohi sisaldada naha- ega luujääke.

2. Karp ei tohi olla väljast roostes ega muude defektidega, mis mõjutavad kahjulikult head kaubanduslikku esitusviisi.

Artikkel 7

Ilma et see piiraks direktiivide 79/112/EMÜ ja 76/211/EMÜ kohaldamist, peab eelpakendatud sardiinikonservidele kantav kaubanduslik kirjeldus vastama karbis olevate sardiinide steriliseerimisjärgse grammides väljendatud kaalu ja netokaalu suhtele.

a) Artikli 4 punktides 1–5 määratletud esitusviiside puhul peab see suhe olema vähemalt: — 70 % artikli 5 punktides 1, 2, 4 ja 5 loetletud kastmete puhul, — 65 % artikli 5 punktis 3 kirjeldatud kastme puhul, — 50 % artikli 5 punktis 6 nimetatud kastme puhul. Neid väärtusi arvesse võttes koostatakse kaubanduslik kirjeldus vastavalt artiklis 4 ettenähtud sardiinide esitusviisile. Kastme kirjeldus peab moodustama kaubandusliku kirjelduse lahutamatu osa. Kui tooted on õlis, kirjeldatakse kastet järgnevalt: — “oliiviõlis”, kui kasutatakse oliiviõli, — või — “taimeõlis”, kui kasutatakse muid rafineeritud taimeõlisid, sealhulgas oliivijääkidest valmistatud õli, või nende segu, — või — “… õlis”, kusjuures sõna “õli” ette kirjutatakse kasutatud õli nimi.

b) Artikli 4 punktis 6 nimetatud esitusviisi puhul peab esimeses punktis nimetatud suhe olema vähemalt 35 %.

c) Kulinaarsete valmistusviiside puhul, mida ei ole määratletud punktis a, tuleb kaubanduslikus kirjelduses nimetada nende valmistusviiside eriomadused. Erandina artikli 2 teisest alapunktist ja käesoleva artikli punktist b võivad ühtlaseks massiks segatud sardiinivalmistised, milles sardiini lihaskoestruktuuri pole enam näha, sisaldada muude samal viisil töödeldud kalade liha, kui sardiine on vähemalt 25 %.

d) Käesolevas artiklis määratletud kaubanduslikku kirjeldust kasutatakse ainult artiklis 2 nimetatud toodete puhul.

▼M2

Artikkel 7a

1. Ilma et see piiraks direktiivi 2000/13/EÜ kohaldamist, võib sardiinikonservilaadseid tooteid turustada ühenduses müüginimetuse all, milles mõiste “sardiinid” esineb koos liigi teadusliku nimetusega ja selle geograafilise piirkonna nimetusega, kust asjaomane liik on püütud.

2. Kui lõikega 1 ette nähtud müüginimetus märgitakse sardiinikonservilaadse toote pakendile, peab märgistus olema selge ja eristatav.

3. Teaduslikus nimetuses sisaldub igal juhul ladinakeelne üld- ja liiginimetus.

4. Geograafilist piirkonda märgib üks nimetustest, mis on loetletud käesoleva määruse lisa esimeses veerus, võttes arvesse lisa teises veerus sätestatud vastavat piirkonna koodi.

5. Ühe müüginimetuse all turustatakse ainult üht liiki.

▼B

Artikkel 8

Vajaduse korral võtab komisjon määruse (EMÜ) nr 3796/81 artiklis 33 sätestatud korras vastu käesoleva määruse kohaldamiseks vajalikud meetmed, eelkõige proovivõtuplaani, mille abil hinnatakse tootepartiide vastavust käesoleva määruse nõuetele.

Artikkel 9

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 1. jaanuarist 1990.

Käesolev määrus on tervikuna siduv ja vahetult kohaldatav kõikides liikmesriikides.